**DUOMENŲ TVARKYMO SUTARTIS**

Jieznas, 2024 m. gegužės mėn. 16 d.

**VšĮ Jiezno pirminės sveikatos priežiūros centras,** įsteigtas ir veikiantis pagal Lietuvos Respublikos įstatymus, įmonės kodas 290161560, registruotos buveinės adresas Vilniaus g. 5, Jieznas, Prienų r. sav., atstovaujama direktoriaus Modesto Dimšos (toliau – **Duomenų valdytojas**);

ir

**AB Lietuvos radijo ir televizijos** **centras**, pagal Lietuvos Respublikos įstatymus įsteigta ir veikianti įmonė, juridinio asmens kodas 120505210, kurios registruota buveinė yra Sausio 13-osios g. 10, Vilnius, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama Pardavimo projektų vadovo Tomo Lisausko, veikiančio pagal įmonės įgaliojimą Nr. 3A-49 (toliau – **Duomenų tvarkytojas**);

toliau kartu vadinamos „**Šalimis**“, o kiekviena atskirai „**Šalimi**“;

siekdamos išpildyti ES Bendrojo duomenų apsaugos reglamento (2016/679) (toliau – **BDAR**) 28 str. reikalavimus, taikomus, kai Duomenų tvarkytojas Duomenų valdytojo vardu tvarko asmens duomenis, t.y., bet kokią informaciją apie fizinį asmenį, kurio tapatybė nustatyta arba kurio tapatybę galima nustatyti (toliau – **Duomenys**);

sudarė šią Duomenų tvarkymo sutartį (toliau – **Sutartis**).

#### **TERMINIJA**

* 1. **Jei šioje Sutartyje aiškiai nenurodyta kitaip, šioje Sutartyje vartojamos sąvokos turi reikšmes, nurodytas |BDAR.**

#### **SUTARTIES DALYKAS**

* 1. Duomenų valdytojas nusprendė pasitelkti Duomenų tvarkytoją, kuris Duomenų valdytojui teiks paslaugas pagal 2024 m. gegužės mėn. 15 d. sutartį **DEBESIJOS VALSTYBINIAME DUOMENŲ CENTRE PASLAUGOS VKS-548**, sudarytą tarp Duomenų valdytojo ir Duomenų tvarkytojo (toliau – **Pagrindinė sutartis)**.
  2. **Duomenų tvarkytojas tvarko Duomenis tik pagal Duomenų valdytojo rašytinius nurodymus, įskaitant susijusius su Duomenų perdavimu į trečiąją valstybę ar tarptautinei organizacijai, išskyrus atvejus, kai tai daryti reikalaujama pagal įstatymus ar kitus taikytinus teisės aktus.** Duomenų tvarkytojas pagal šią Sutartį atsakingas tik už tuos Duomenų tvarkymo veiksmus, kuriems Duomenų valdytojas yra pasitelkęs Duomenų tvarkytoją ir kuriuos Domenų tvarkytojas faktiškai galės atlikti, vykdydamas su Duomenų valdytoju sudarytą Pagrindinę sutartį.

#### **DUOMENŲ SAUGUMAS**

1. Atsižvelgdamas į techninių galimybių̨ išsivystymo lygį, įgyvendinimo sąnaudas bei Duomenų̨ tvarkymo pobūdį̨, aprėptį̨, kontekstą̨ ir tikslus, taip pat Duomenų tvarkymo keliamus įvairios tikimybės ir rimtumo pavojus Duomenų subjektų teisėms ir laisvėms, Duomenų̨ tvarkytojas įgyvendina tinkamas technines ir organizacines priemones, kad būtų̨ užtikrintas pavojų̨ atitinkančio lygio Duomenų saugumas.Duomenų tvarkytojas užtikrina, kad Duomenis tvarkyti įgalioti asmenys būtų įsipareigoję užtikrinti konfidencialumą arba jiems būtų taikoma atitinkama įstatais nustatyta konfidencialumo prievolė.

#### **KITI DUOMENŲ TVARKYTOJAI**

1. Duomenų valdytojas Duomenų tvarkytojui suteikia bendrą rašytinį leidimą pasitelkti kitus duomenų tvarkytojus Duomenų tvarkymui pagal šią Sutartį. Duomenų tvarkytojas informuoją Duomenų valdytoją apie kito duomenų tvarkytojo pasitelkimą ar jo pakeitimą, ir tokiu būdu suteikia Duomenų valdytojui galimybę nesutikti su kito duomenų tvarkytojo pasitelkimu ar jo pakeitimu. Kai Duomenų tvarkytojas konkrečiai Duomenų tvarkymo veiklai Duomenų valdytojo vardu atlikti pasitelkia kitą duomenų tvarkytoją, sutartimi tam kitam duomenų tvarkytojui nustatomos tos pačios duomenų apsaugos prievolės, kaip ir prievolės, nustatytos šioje Sutartyje, visų pirma prievolė pakankamai užtikrinti, kad tinkamos techninės ir organizacinės priemonės bus įgyvendintos tokiu būdu, kad Duomenų tvarkymas atitiktų BDAR reikalavimus. Kai tas kitas duomenų tvarkytojas nevykdo duomenų apsaugos prievolių, Duomenų tvarkytojas išlieka visiškai atsakingas Duomenų valdytojui už to kito duomenų tvarkytojo prievolių vykdymą.

#### **DUOMENŲ SUBJEKTO TEISĖS**

1. Duomenų tvarkytojas, atsižvelgdamas į Duomenų tvarkymo pobūdį, padeda Duomenų valdytojui taikydamas tinkamas technines ir organizacines priemones, kiek tai įmanoma, kad būtų įvykdyta Duomenų valdytojo prievolė atsakyti į prašymus pasinaudoti BDAR nustatytomis Duomenų subjekto teisėmis.

#### **PAGALBA DUOMENŲ VALDYTOJUI**

1. Duomenų tvarkytojas, atsižvelgdamas į Duomenų tvarkymo pobūdį ir turimą informaciją, padeda Duomenų valdytojui užtikrinti GDPR 32 str. („Duomenų tvarkymo saugumas“), 33 str. („Pranešimas priežiūros institucijai apie asmens duomenų saugumo pažeidimą“), 34 str. („Pranešimas duomenų subjektui apie asmens duomenų saugumo pažeidimą“), 35 str. („Poveikio duomenų apsaugai vertinimas“), 36 str. („Išankstinės konsultacijos“) nustatytų prievolių laikymąsi.

#### **ATITIKTIS IR AUDITAI**

1. Duomenų tvarkytojas pateikia Duomenų valdytojui visą informaciją, būtiną siekiant įrodyti, kad vykdomos šioje Sutartyje nustatytos prievolės, ir sudaro sąlygas bei padeda Duomenų valdytojui arba kitam Duomenų valdytojo įgaliotam auditoriui atlikti auditą, įskaitant patikrinimus.

#### **DUOMENŲ IŠTRYNIMAS IR GRAŽINIMAS**

1. Užbaigus teikti su Duomenų tvarkymu susijusias paslaugas, Duomenų tvarkytojas pagal duomenų valdytojo pasirinkimą, ištrina arba grąžina Duomenų valdytojui visus Duomenis ir ištrina esamas jų kopijas, išskyrus atvejus, kai teisės aktais reikalaujama Duomenis saugoti.

#### **TERMINAS**

1. Šios Sutarties nuostatos taikomos tiek, kiek Duomenų tvarkytojas tvarko Duomenis Duomenų valdytojo vardu. Šalių įsipareigojimai pagal Sutarties 8 skyrių („Duomenų ištrynimas ir grąžinimas“), lieka galioti ir po šios Sutarties pasibaigimo arba jos nutraukimo.

#### **ŠALIŲ ATSAKOMYBĖ**

* 1. Šalys visiškai atsako už jų tvarkomus Duomenis šioje Sutartyje, Pagrindinėje sutartyje bei Šalims taikytinuose teisės aktuose numatyta apimtimi. Jokia šios Sutarties nuostata jokiu būdu nesumažina Šalims tiesiogiai taikomų prievolių pagal BDAR ir kitus taikytinus teisės aktus.
  2. Šalis turi kitai Šaliai kompensuoti jos patirtus tiesioginius nuostolius. Šalys susitaria, kad nė viena iš Šalių neatsako už netiesioginių nuostolių atlyginimą kitoms Šalims, pavyzdžiui, už negautas pajamas, už nesudarytus ar neįvykdytus sandorius su trečiosiomis šalimis, trečiųjų šalių paskirtas sankcijas ir kt. Nė viena iš Šalių neatlygina kitos Šalies patirtos neturtinės žalos, išskyrus įstatymų nustatytus atvejus.
  3. Duomenų tvarkytojas turi kompensuoti Duomenų valdytojui jo patirtus tiesioginius nuostolius, kurie atsirado dėl Duomenų tvarkytojo kaltės ir kurių priežastis yra Duomenų tvarkytojo Duomenų tvarkymo pareigų, numatytų Sutartyje, Pagrindinėje sutartyje ar jam taikomose teisės aktuose, nevykdymas, netinkamas vykdymas ar pažeidimas. Bendra Duomenų tvarkytojo atsakomybė pagal šią Sutartį ribojama paslaugų, suteiktų pagal Pagrindinę sutartį, verte, išskyrus įstatymų nustatytus atvejus.

#### **BAIGIAMOSIOS NUOSTATOS**

* 1. Ši Sutartis reglamentuojama ir aiškinama pagal Lietuvos Respublikos materialinę teisę. Bet koks ginčas ar reikalavimas, kylantis iš šios Sutarties, sprendžiamas Lietuvos Respublikos teismuose.
  2. Esant neatitikimų tarp šios Sutarties ir kitų tarp Šalių sudarytų ir Duomenų tvarkymą reguliuojančių sutarčių, pirmenybė teikiama šiai Sutarčiai.
  3. Duomenų valdytojo nurodymai Duomenų tvarkytojui pridedami kaip priedas Nr. 1 prie šios Sutarties ir yra laikomi neatskiriama jos dalimi.

# ŠALIŲ PARAŠAI ir REKVIZITAI:

|  |  |
| --- | --- |
| **Duomenų valdytojas:** | **Duomenų tvarkytojas:** |
| **VšĮ Jiezno pirminės sveikatos priežiūros centras** | **AB Lietuvos radijo ir televizijos centras** |
| Vilniaus g. 5, Jieznas, 59428, Prienų r. sav.  Įstaigos kodas: 290161560  Tel. Nr. +370 319 57324  El. paštas: jieznaspspsc@gmail.com  A.s. LT72 4010 0411 0008 0742  Bankas: Luminor Bank AS  Banko kodas: 40100  VšĮ Jiezno PSPC direktorius  Modestas Dimša  *Pasirašyta el. parašu­­­­*  (parašas) | Sausio 13-osios g. 10, 04347 Vilnius  Įmonės kodas: 120505210  PVM mokėtojo kodas: LT205052113  Tel.: 8 5 204 0300, faksas: 8 5 204 0325  El. paštas: [info@telecentras.lt](mailto:info@telecentras.lt)  A. s. LT72 7300 0101 6599 2144  Bankas: AB Swedbank  Banko Kodas: 73000  Pardavimo projektų vadovas  Tomas Lisauskas  *Pasirašyta el. parašu­­­­*  (parašas) |

**DUOMENŲ VALDYTOJO NURODYMAI DUOMENŲ TVARKYTOJUI**

|  |  |
| --- | --- |
| **Duomenų tvarkymo dalykas** | Paslaugų teikimas Duomenų valdytojui |
| **Duomenų tvarkymo pobūdis ir tikslas** | Pagrindinės sutarties vykdymas |
| **Duomenų kategorijos** | Atsižvelgiant į teikiamų Paslaugų rūšį ir pobūdį – bet kokie Duomenų valdytojo nustatytos apimties ir turinio asmens duomenys, kurie saugomi Duomenų valdytojo pagal Paslaugų sutartį nuomojamuose serveriuose |
| **Duomenų subjektų kategorijos** | Valdytojo darbuotojai, klientai, klientų atstovai. |
| **Duomenų tvarkymo trukmė** | Paslaugų teikimo Duomenų valdytojui laikotarpiu |

|  |  |
| --- | --- |
| **Duomenų valdytojas:** | **Duomenų tvarkytojas:** |
| **VšĮ Jiezno pirminės sveikatos priežiūros centras** | **AB Lietuvos radijo ir televizijos centras** |
| VšĮ Jiezno PSPC direktorius  Modestas Dimša  *Pasirašyta el. parašu­­­­*  (parašas) | Pardavimo projektų vadovas  Tomas Lisauskas  *Pasirašyta el. parašu­­­­*  (parašas) |